ציפי פינס

**צפורה (ציפי) פרושן-פינס** (נולדה ב-12 באוגוסט 1944 בסיביר, שבברית המועצות בשם **פייגה יוזפוביץ**') היא במאית, מנהלת ומפיקה ישראלית. מאז שנת 1993, משמשת המנכ"לית והמנהלת האמנותית של תיאטרון בית ליסין.

## ביוגרפיה
פינס נולדה בסיביר להוריה שברחו מפולין בזמן השואה. לפני שהוריה נישאו, נספו באושוויץ פייגה אשתו הראשונה של אביה (פינס קרויה על שמה) ובתם-אחותה מלכה בת ה-11. אחותה למחצה השנייה גניה, נשארה בחיים ומתגוררת בישראל. ציפי עלתה לישראל בשנת 1949 עם הוריה וגדלה בכפר סבא. בגיל 20 סיימה סמינר למורים בבית ברל. מאוחר יותר למדה תיאטרון באוניברסיטת תל אביב, שם סיימה תואר שני בשנת 1974. במחזור שלה למדו, בין השאר, הלל מיטלפונקט, יונה אליאן וששון גבאי, שלימים הפכו לשותפיה בתחום התיאטרון.

## קריירה מקצועית

### מנהלת בתיאטרון
בשנת 1976 התקבלה לצוות התיאטרון לילדים ונוער בניהולם של אורנה פורת וגרי בילו. בשנת 1981 מונתה למנהלת תיאטרון באר שבע, בהמלצת בילו, לאחר שביימה מספר הצגות בתיאטרון החל מ-1975. שימשה כמנהלת התיאטרון במשך 12 שנים והרימה תרומה חשובה לפריחתו.

משנת 1993 מנהלת את תיאטרון בית ליסין בתל אביב. תחת ניהולה של פינס הפך בית ליסין מתיאטרון הניזון מכספי ההסתדרות לתיאטרון השלישי בגודלו בארץ. ההשקפה האמנותית אותה קבעה לתיאטרון בית ליסין היא טיפול בחומרים מודרניים ועכשוויים, ודגש מיוחד על יצירות ישראליות, ובכך נהפכה לדמות מפתח בתיאטרון הישראלי.

בשנת 2007 התקיים קמפיין מחאה להחלפתה של ציפי פינס כמנהלת בית לסין לאחר שניהלה את התיאטרון 14 שנים ברציפות ושהגיע הזמן לפנים חדשות, אך ציפי פינס לא פינתה את מקומה והמשיכה בתפקידה כמנהלת בית לסין כללית ואומנותית עד היום.

בין ההצגות שביימה פינס בבית ליסין היו: "המלאך" מאת אפרים סידון (2009), "רוחל'ה מתחתנת" מאת סביון ליברכט (2010), שזכתה בפרס התיאטרון הישראלי בקטגוריית "הצגת המקור של השנה", "אלה גרוסמן" מאת דפנה אנגל-מחרז (2015), ו"האורחת" מאת סביון ליברכט (2016).

### בטלוויזיה
בשנת 2007 התארחה כשופטת בתוכנית "כוכב נולד 5". בשנת 2008 שפטה בתוכנית "גריז", ששודרה בערוץ 2 ("רשת") הבוחרת את השחקנים לתפקידים של דני זוקו וסנדי להפקת המחזמר העולה בישראל.

ב-2018 לקחה חלק בתוכנית "אף פעם לא מאוחר" ברשת 13.

## חיים אישיים
בגיל 18 נישאה פינס לדן פינס, ולהם בן משותף יחיד השדר גיא פינס, אותו גידלה לבד בתל אביב לאחר גירושיה. ב-1981, עברה להתגורר בבאר שבע עם המינוי למנהלת התיאטרון שם, וגיא עבר לחיות עם אביו. נשואה בשנית לעמוס פרושן, רואה חשבון במקצועו. השניים מתגוררים בתל אביב.

## פרסים והוקרה
*1995 – אות יקירת באר שבע
*2008 – תואר דוקטור לשם כבוד מאוניברסיטת בן-גוריון.

## קישורים חיצוניים
* 
* 
* חיים נגיד, היא לא רוצה אפליה מתקנת, ציפי פינס: דיוקן ושיחה, כתב העת "תיאטרון", מספר 5
* , פורסם במקור בטיים אאוט תל אביב
* 
* יורם יובל, שיחת נפש עם ציפי פינס, הטלוויזיה החינוכית, 10 באוקטובר 2012
* 
* 
* 

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:מפיקות תיאטרון ישראליות
קטגוריה:מפיקי תיאטרון ישראלים
קטגוריה:יקירות באר שבע
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלי תיאטראות בישראל
קטגוריה:בוגרות המכללה האקדמית בית ברל
קטגוריה:בוגרי המכללה האקדמית בית ברל
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:מקבלות תואר דוקטור לשם כבוד מאוניברסיטת בן-גוריון בנגב
קטגוריה:מקבלי תואר דוקטור לשם כבוד מאוניברסיטת בן-גוריון בנגב
קטגוריה:מנהלות ישראליות
קטגוריה:מנהלים ישראלים
קטגוריה:מנכ"לי תיאטרון באר שבע
קטגוריה:משתתפי אף פעם לא מאוחר
קטגוריה:ישראליות שנולדו ב-1944
קטגוריה:ישראלים שנולדו ב-1944